́сте, нескве́рне, безнача́льне, неви́диме непостижи́ме, неизслѣ́диме, непремѣ́нне, непобѣди́ме, неизче́тне, неѕло́биве гдс̑и, єди́нъ имѣ́яй безсме́ртіе, во свѣ́тѣ живы́й непристу́пномъ: сотвори́вый нб҃о и зе́млю, и мо́ре, и вся̂ созда̂нная на ни́хъ, пре́жде є́же проси́ти, всѣ̂мъ прошє́нія подава́яй, тебѣ̀ мо́лимся, и тебѐ про́симъ, влд̑ко человѣколю́бче, ѻц҃а̀ гдс̑а и бг҃а и сп҃са на́шего іи҃са хрс̑та̀, на́съ ра́ди человѣ́кѡвъ, и на́шегѡ ра́ди спасе́нія сше́дшаго съ нб҃съ, и воплоти́вшагося ѿ дх҃а ст҃а́гѡ и мр҃і́и приснодв҃ы, и пресла́вныя бцд̑ы: и́же пе́рвѣе у́бѡ словесы̀ учя̀, послѣди́ же и дѣ́лы показу́я, єгда̀ сп҃си́тельную стра́сть претерпѣ̀, подадѐ на́мъ подписа́ніе смирє́ннымъ, и грѣ̂шнымъ, и недостѡ́йнымъ рабѡ́мъ твои́мъ, мольбы̂ приноси́ти тебѣ̀, въ вы́и и колѣ́нъ преклоне́ніихъ, ѡ свои́хъ грѣсѣ́хъ, и ѡ людски́хъ невѣ́дѣніихъ